****

**ประกาศเจตนารมณ์การป้องกันและต่อต้านการทุจริตคอร์รัปชั่น**

องค์การบริหารส่วนตำบลควนขนุน อำเภอเขาชัยสน จังหวัดพัทลุง เป็นหน่วยงานราชการ

ส่วนท้องถิ่นหน่วยงานหนึ่ง ซึ่งมีอำนาจหน้าที่ในการพัฒนาตำบลควนขนุนทั้งในด้าน เศรษฐกิจ สังคมและวัฒนธรรม และปฏิบัติตามภารกิจของกรมส่งเสริมการปกครองท้องถิ่น กระทรวงมหาดไทย

ปัจจุบัน กระทรวงมหาดไทย ได้มีนโยบายด้านการส่งเสริมการบริหารราชการแผ่นดินที่มีธรรมมาภิบาลและการป้องกันปราบปรามการทุจริตและประพฤติมิชอบในภาครัฐให้เร่งดำเนินการให้เกิดผลอย่างเป็นรูปธรรม กำหนดให้การป้องกันและปราบปรามการทุจริตคอรัปชั่นเป็นนโยบายเน้นหนักที่จะต้อง ดำเนินการควบคู่ไปกับทุกภารกิจ/โครงการของกระทรวงมหาดไทย ภายใต้แผนงาน “มหาดไทยใสสะอาด” เน้นมาตรการป้องกันปราบปรามการทุจริตอย่างเข้มข้นส่งเสริมการบริหารกิจการบ้านเมืองที่ดีตามหลัก ธรรมาภิบาล เน้นในเชิงปฏิบัติและสนับสนุนให้มี“จังหวัดใสสะอาด” “อำเภอใสสะอาด”และ“องค์กรปกครองส่วนท้องถิ่นใสสะอาดทั่วประเทศ”

องค์การบริหารส่วนตำบลควนขนุน ขอประกาศเจตนารมณ์ที่จะยึดถือปฏิบัติตามประกาศคณะรักษาความสงบแห่งชาติ (คสช.) ฉบับที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบ และพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริตภาครัฐพ.ศ.2542 ในการปฏิบัติดังนี้

1.ปฏิบัติราชการตามระเบียบกฎหมายที่เกี่ยวข้องอย่างเคร่งครัด

2.ปฏิบัติหน้าที่ด้วยความสุจริต โปร่งใส ตรวจสอบได้ไม่ละเว้นการปฏิบัติและไม่ปฏิบัติหน้าที่

เกินเลยจากที่กฎหมายกำหนด

3.ปฏิบัติราชการด้วยความโปร่งใส เป็นธรรม โดยเป็นไปภายใต้การกำกับดูแลของนายอำเภอองครักษ์ผู้ว่าราชการจังหวัดนครยก อย่างเคร่งครัด

4.การดำเนินการด้านงบประมาณต่างๆ จะยึดหลัก คุ้มค่า ประหยัด โปร่งใส ตรวจสอบได้ใน

ทุกกระบวนการ

5.กวดขันการปฏิบัติของข้าราชการ ลูกจ้างและพนักงาน ให้ไม่มีการทุจริต เน้นในการปลูก

จิตสำนึกทีดี

6. ให้ข้าราชการ ลูกจ้าง และพนักงาน น้อมนำหลักปรัชญาเศรษฐกิจพอเพียงมาใช้ในการ

ดำเนินชีวิต ยึดมั่นความพอเพียง

7. เร่งพัฒนาระบบกลไกการควบคุมถ่วงดุลอำนาจให้เหมาะสม ชัดเจน และมีประสิทธิภาพ

8. ส่งเสริมความร่วมมือในการป้องกันและปราบปรามการทุจริตระหว่างภาครัฐ ภาคเอกชน


รวมถึงองค์กรต่อต้านการทุจริตคอร์รัปชั่น

9. มุ่งพัฒนาศักยภาพและขีดความสามารถของข้าราชการ ลูกจ้างและพนักงานในการป้องกันและปราบปรามการทุจริตภาครัฐ ส่งเสริมมาตรฐานทางคุณธรรม จรรยาวิชาชีพ และเสริมสร้างค่านิยม 12 ประการของคณะรักษาความสงบแห่งชาติ

องค์การบริหารส่วนตำบลควนขนุน จะยึดมั่นในเจตนารมณ์ฉบับนี้ เพื่อเป็นส่วนหนึ่งในการแก้ไขปัญหาการทุจริตคอรัปชั่นในภาพรวมของประเทศ และร่วมกันสร้างค่านิยมที่ดีงามของสังคมไทยในการยึดถือหลักความซื่อสัตย์สุจริตและหลักธรรมาภิบาล รวมทั้งจะขับเคลื่อนนโยบายเพื่อส่งเสริมให้ประชานเข้ามามีส่วนร่วมในการตรวจสอบและติดตามการปฏิบัติงานของภาครัฐ เพื่อช่วยกันสกัดกั้นและทำให้การทุจริตคอรัปชั่นหมดไปจากสังคมไทยและในวงราชการอย่างยั่งยืน

จึงประกาศให้ทราบโดยทั่วกัน

ประกาศ ณ วันที่ 25 เดือน มิถุนายน พ.ศ. ๒๕๖๒



ลงชื่อ

( นายวินัย มูสิกะเจริญ )

ตำแหน่ง นายกองค์การบริหารส่วนตำบลควนขนุน